МОДЕЛ УГОВОРА О ЈАВНОЈ НАБАВЦИ РАДОВА  
404-386/2022-VIII Изградња претоварне станице
(Изградњи међуобјекта за сакупљање и прераду споредних производа животињског порекла)
Закључен дана ______________________ између уговорних страна: 

1. НАРУЧИОЦА: ГРАД СОМБОР Трг цара Уроша 1 Сомбор, матични број 08337152, ПИБ 100123258, кога заступа Градоначелник Антонио Ратковић (у даљем тексту: Наручилац) 
2. и А. УКОЛИКО ПОНУЂАЧ ПОДНОСИ ПОНУДУ САМОСТАЛНО

___________________________________________________________________________________________________________________________________________________________,
(Назив понуђача, седиште, општина, улица и број, матични број, ПИБ, број текућег рачуна и назив банке)

кога заступа _______________________________________(у даљем тексту: Извођач радова)

                                                     (Име, презиме и функција)

Б. У СЛУЧАЈУ ПОДНОШЕЊА ПОНУДЕ СА ПОДИЗВОЂАЧЕМ:

Извођач радова је извршење јавне набавке делимично поверио подизвођачу:
1._________________________________________________________________________________________________________________________________________________________,

2._________________________________________________________________________________________________________________________________________________________,
(Назив подизвођача, седиште, општина, улица и број, матични број, ПИБ, број текућег рачуна и назив банке)

кога заступа _________________________________________(у даљем тексту: Подизвођач)
                                                       (Име, презиме и функција)

В. У СЛУЧАЈУ ПОДНОШЕЊА ЗАЈЕДНИЧКЕ ПОНУДЕ (ГРУПА ПОНУЂАЧА)
ГРУПЕ ПОНУЂАЧА:

1. ______________________________________________________________________________
  (Назив понуђача, седиште, општина, улица и број, матични број, ПИБ, текући број банке и назив банке)

као овлашћени члан групе, односно који је поднео понуду и који ће заступати групу понуђача пред Наручиоцем и који ће у име групе понуђача потписати уговор, кога заступа __________________________________________________(у даљем тексту: Извођач радова)

                                                 (Име, презиме и функција)

2. _____________________________________________________________________________,
(Назив понуђача, седиште, општина, улица и број, матични број, ПИБ, текући број банке и назив банке)
као члана групе који ће дати средство финансијског обезбеђења, кога заступа _____________________________.                                                                                      

           (Име, презиме и функција)
3. _____________________________________________________________________________,
(Назив понуђача, седиште, општина, улица и број, матични број, ПИБ, текући број банке и назив банке)
кога заступа _________________________________________________ (члан групе понуђача).                                                                                      

                                                               (Име, презиме и функција)
4. _____________________________________________________________________________,
(Назив понуђача, седиште, општина, улица и број, матични број, ПИБ, текући број банке и назив банке)
кога заступа _________________________________________________ (члан групе понуђача).                                                                                      

                                                               (Име, презиме и функција)
Овај Уговор закључује се на основу спроведеног поступка јавне набавке радова - 404-386/2022-VIII Изградња претоварне станице (Изградњи међуобјекта за сакупљање и прераду споредних производа животињског порекла)
Број и датум Одлуке о додели уговора: ________________________

Понуда изабраног Понуђача број: _______________ од _____________. године

УВОДНЕ ОДРЕДБЕ 
Уговорне стране сагласно констатују: 

· да су Град Сомбор и Министарство пољопривреде, шумарства и водопривреде  закључили Уговор о сарадњи  у вези изградње међуобјекта за сакупљање и прераду споредних производа животињског порекла број. 401-00-736/2021-05 од 12.05.2021. године и Анекса I  Уговора бр. 401-00-736/2021-05/4 од 28.04.2022. године (заведени код Наручиоца уговор бр. 352-1366/2021-II од 18.05.2021.год. и 352-1366/2021- II од 11.05.2022.год.)
· да је Наручилац на основу Одлуке о спровођењу отвореног поступка јавне набавке број 404-386/2022-VIII од 24.10.2022. године спровео поступак јавне набавке радова на -  Изградња претоварне станице (Изградњи међуобјекта за сакупљање и прераду споредних производа животињског порекла); 

· да је Извођач радова доставио Понуду број _________________ од _______________2022. године, која чини саставни део овог Уговора; 

· да је Наручилац Одлуком о додели уговора број _________________ од _____________ године доделио Извођачу радова Уговор о јавној набавци радова на Изградњи међуобјекта за сакупљање и прераду споредних производа животињског порекла. 
ПРЕДМЕТ УГОВОРА
Члан 1. 

Предмет овог Уговора је извођење радова на Изградњи претоварне станице (Изградња међуобјекта за сакупљање и прераду споредних производа животињског порекла) у свему према конкурсној документацији, техничкој спецификацији и прихваћеној Понуди Понуђача број _____________________ од __________________2022. године а које чине саставни део овог Уговора. 

ОБАВЕЗЕ ИЗВОЂАЧА РАДОВА
Члан 2. 

Извођач радова је дужан да радове из члана 1. овог Уговора изведе стручно и квалитетно у складу са прихваћеном Понудом и овим Уговором, конкурсном документацијом и техничком спецификацијом, техничком документацијом и грађевинском дозволом, важећим законима и прописима, техничким нормативима и стандардима квалитета, укључујући стандарде приступачности, који важе за ову врсту радова, инсталација и опреме уз строго поштовање професионалних правила струке, као и да по завршетку радова изведене радове преда Наручиоцу. 

Члан 3. 

Извођач радова (група понуђача*) је носилац права и обавеза извођења предметних радова и обавезује се да својим средствима и својом радном снагом изведе уговорене радове.  

Понуђачи из групе понуђача одговарају неограничено солидарно према Наручиоцу.* 

Извођач радова ће део радова који су предмет овог Уговора извршити преко  

Подизвођача ___________________________________, улица _______________________ број ______________, матични број _________________, ПИБ ____________________ за део предмета јавне набавке 

_______________________________________________________________________ у проценту _________ % од укупно уговорене вредности; 

Подизвођача ___________________________________, улица _______________________ број ______________, матични број _________________, ПИБ ____________________ за део предмета јавне набавке 

_______________________________________________________________________ у проценту _________ % од укупно уговорене вредности; 

Подизвођача ___________________________________, улица _______________________ број ______________, матични број _________________, ПИБ ____________________ за део предмета јавне набавке 

_______________________________________________________________________ у проценту _________ % од укупно уговорене вредности.* 

Извођач радова у потпуности одговара Наручиоцу за извршење уговорених обавеза, као и за радове изведене од стране подизвођача, као да их је сам извео.* 

(*Овај члан ће се брисати у назначеним деловима уколико Понуђач наступа самостално и без ангажовања подизвођача.) 
Члан 4. 

Извођач радова је обавезан да пре увођења у посао: 

· решењем именује одговорне извођаче радова за све предвиђене врсте радова из Понуде и да иста достави Наручиоцу са копијама важећих лиценци именованих лица; 

· решењем именује лице одговорно за безбедност и здравље на раду и исто достави Наручиоцу; 

· да у року од 7 (седам) дана од дана пријема техничке документације од стране Наручиоца достави Наручиоцу Извештај о прегледу наведене документације, са евентуалним примедбама, на разматрање и даље поступање. Неблаговремено уочене или достављене примедбе, које нису могле остати непознате да су на време сагледане, неће бити узете у обзир, нити ће имати утицаја на рок за извођење радова; 

· потпише и овери пројекат за извођење; 

· достави Наручиоцу и стручном надзору на усвајање динамички план извођења уговорених радова са јасно назначеним активностима, чији су саставни делови: план ангажовања потребне радне снаге, план ангажовања потребне механизације и опреме на градилишту, план набавке потребног материјала и финансијски план реализације извођења радова по месецима; 

· достави Наручиоцу пројекат организације и технологије извођења радова; 

· достави Наручиоцу средства финансијског обезбеђења у складу са чланом 5. овог Уговора и полисе осигурања у складу са чланом 7. овог Уговора. 

У случају потребе за променом одговорних извођача радова, Извођач радова је у обавези да добије писмену сагласност Наручиоца. Уз разлоге измене напред наведених одговорних извођача радова, Извођач радова је дужан да достави доказе о томе да новоименовани одговорни извођачи радова испуњавају све услове прописане важећим Законом о планирању и изградњи и конкурсном документацијом. 

Средства финансијског обезбеђења 
Члан 5. 

Извођач радова је обавезан да приликом потписивања Уговора, а најдаље у року од 7 (седам) дана од дана закључења Уговора, Наручиоцу преда:  

1. Гаранцију банке за повраћај авансног плаћања, која мора бити са клаузулама: безусловна, неопозива, без права на приговор и платива на први позив, у висини уговореног аванса од 30% од укупно уговорене вредности без пореза на додату вредност са роком важности најмање 30 (тридесет) дана дужим од уговореног рока за завршетак радова. Извођач радова може поднети гаранције стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг); 

2. Гаранцију банке за испуњење уговорних обавеза, која мора бити са клаузулама: безусловна, неопозива, без права на приговор и платива на први позив, у висини од 10% од укупно уговорене вредности без пореза на додату вредност са роком важности најмање 30 (тридесет) дана дужим од уговореног рока за завршетак радова. Извођач радова може поднети гаранције стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).   

Ако се за време трајања овог Уговора промене рокови за извршење уговорене обавезе, Извођач радова је обавезан да продужи важење банкарских гаранција из става 1. овог члана. 

Висина банкарске гаранције за повраћај авансног плаћања се може смањити сразмерно изведеним радовима и износу којим је оправдан део примљеног аванса кроз привремене ситуације. 

Наручилац ће наплатити банкарску гаранцију за испуњење уговорних обавеза уколико Извођач радова не буде извршавао своје уговорене обавезе у роковима и на начин предвиђен овим Уговором. 
Члан 6. 

Извођач радова је обавезан да приликом предаје изведених радова Наручиоцу преда гаранцију банке за отклањање недостатака у гарантном року, која мора бити са клаузулама: безусловна, неопозива, без права на приговор и платива на први позив, у висини од 10% од укупно уговорене вредности без пореза на додату вредност са роком важности најмање 30 (тридесет) дана дужим од уговореног гарантног рока. Извођач радова може поднети гаранције стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг). 

Наручилац ће наплатити банкарску гаранцију за отклањање недостатака у гарантном року уколико Извођач радова не буде извршавао своје гарантне обавезе у роковима и на начин предвиђен овим Уговором. 

Уколико Извођач радова не достави банкарску гаранцију за отклањање недостатака у гарантном року, Наручилац ће наплатити банкарску гаранцију за испуњење уговорних обавеза. 

Полисе осигурања 

Члан 7.

Извођач радова је дужан да у року од 7 (седам) дана од дана закључења Уговора осигура радове, материјал и опрему од уобичајених ризика до њихове пуне вредности (осигурање објекта у изградњи) и достави Наручиоцу полису осигурања, оригинал или оверену копију, са важношћу за цео период важења Уговора.  

Извођач радова је дужан да у року од 7 (седам) дана од дана закључења Уговора, достави Наручиоцу полису осигурања од одговорности за штету причињену трећим лицима и стварима трећих лица, као и полису осигурања запослених на градилишту од последица несрећног случаја, оригинал или оверену копију, са важношћу за цео период важења Уговора, у свему према важећим законским прописима. 

Извођач радова је такође дужан да у року од 7 (седам) дана од дана закључења Уговора, достави Наручиоцу полису осигурања од професионалне одговорности за штету коју може причинити другој уговорној страни, односно трећем лицу, приликом реализације уговора, оригинал или оверену копију, у складу са важећим прописима. 

Измене услова осигурања не могу се вршити без претходног одобрења Наручиоца. 

Уколико се рок за извођење радова продужи, Извођач радова је обавезан да достави, пре истека уговореног рока, полисе осигурања из става 1., 2. и 3. овог члана, са новим периодом осигурања. 
Члан 8. 

Извођач радова је дужан да у оквиру уговорене цене:  

1. обезбеди потребну радну снагу, материјал, грађевинску и другу опрему, изведе  припремно-завршне, грађевинске, грађевинско-занатске, инсталатерске и друге радове, као и све друге активности неопходне за потпуно извршење радова који су предмет овог Уговора; 

2. обезбеди извођење радова на начин да буду испуњени основни захтеви за објекат, захтеви који су прописани у погледу енергетских својстава објекта и други захтеви и услови за објекат; 

3. организује градилиште на начин којим ће обезбедити приступ локацији, обезбеђење несметаног саобраћаја, заштита околине за све време извођења радова; 

4. о свом трошку обезбеди и истакне на видном месту градилишну таблу у складу са важећим прописима и упутствима Наручиоца; 

5. обезбеди услове за извођење радова према динамичком плану усвојеном од стране Наручиоца и стручног надзора;  

6. одговорном извођачу радова обезбеди уговор о извођењу радова и документацију на основу које се изводе радови; 

7. у току извођења радова обезбеђује сигурност објекта, радова, материјала и опреме, безбедност лица која се налазе на градилишту и околине (суседних објеката, саобраћајница, тротоара, постојећих инсталација), одржава градилиште и редовно уклања сав отпадни материјал, тако да се Наручилац ослобађа свих одговорности према државним органима и трећим лицима што се тиче безбедности, прописа о заштити животне средине и радноправних прописа за време укупног трајања извођења радова до предаје радова Наручиоцу; 

8. да се строго придржава прописаних мера за заштиту здравља и безбедности на раду и мера противпжарне заштите; 

9. уредно води сву документацију предвиђену законом и другим прописима који регулишу ову област и обезбеђује одговарајући доказ о квалитету извршених радова, уграђених материјала, инсталација и опреме;  

10. да уграђује материјал и опрему који по квалитету одговарају техничкој документацији, техничким условима, прописаним стандардима квалитета и о томе достави одговарајуће доказе квалитета пре уградње на увид стручном надзору и да на дан примопредаје радова све гарантне листове за уграђене уређаје и опрему, као и упутства за руковање записнички преда Наручиоцу; 

11. обезбеди доказе о перформансама уграђених грађевинских производа у односу на њихове битне карактеристике, доказе о усаглашености уграђене опреме и/или постројења сагласно посебном пропису, исправе о усаглашености одређених делова објекта са основним захтевима за објекат, као и доказе о квалитету чија је обавеза прикупљања током извођења грађевинских и других радова за све изведене делове објекта и радове који се изводе утврђена законом, посебним прописом или техничком документацијом; 

12. на погодан начин обезбеди, чува и заштити објекат, изведене радове, опрему и материјал од пропадања, оштећења, одношења или уништења све до примопредаје радова;  

13. о свом трошку обезбеђује мерења и геодетско осматрање понашања тла и објекта у току грађења; 

14. управља грађевинским отпадом насталим током грађења на градилишту сагласно прописима којима се уређује управљање отпадом; 

15. користи и/или складишти грађевински отпад током грађења на градилишту сагласно прописима којима се уређује управљање отпадом; 

16. отклони сву штету коју учини за време извођења радова на објекту, суседним објектима, постојећим инсталацијама, саобраћајницама, јавним и приватним површинама; 

17. изради пројекат изведеног објекта у складу са важећим прописима; 

18. по завршеним радовима одмах писмено обавести Наручиоца и стручни надзор да је завршио радове и да је спреман за њихову предају;  

19. учествује у примопредаји изведених радова и коначном обрачуну изведених радова; 

20. отклони све недостатке по записнику Комисије за примопредају радова и коначни обрачун у остављеном року; 

21. обезбеди присуство својих представника током техничког прегледа објекта и активну сарадњу са Комисијом за технички преглед објекта; 

22. отклони све недостатке по примедбама Комисије за технички преглед објекта у остављеном року; 

23. до напуштања простора градилишта уклони сав преостали материјал, опрему и све привремене градилишне инсталације;   

24. у складу са овим Уговором отклони све недостатке који се евентуално појаве у гарантном року; 

25. изврши и остале активности прописане важећим Законом о планирању и изградњи. 

Члан 9. 

Извођач радова је дужан да омогући вршење стручног надзора над извођењем радова. 

Извођач радова је дужан да поступи по свим основаним писменим примедбама Наручиоца и стручног надзора на квалитет изведених радова и уграђеног материјала и опреме и о свом трошку отклони недостатке и пропусте. 

Извођач радова је дужан да заједно са стручним надзором изврши сагледавање и анализу испуњења уговорених обавеза у погледу рокова усвојених динамичким планом и о томе сачини извештај. Извештај оверавају и потписују Извођач радова и стручни надзор. Извођач радова доставља извештај Наручиоцу уз привремену ситуацију. 

У случају да Извођач радова не испуњава усвојен динамички план, обавезан је да уведе у рад више смена, продужи смену или уведе у рад више извршилаца, без права на повећање трошкова или посебну накнаду за то. 

ОБАВЕЗЕ НАРУЧИОЦА
Члан 10. 

Наручилац је дужан да: 

1. преда Извођачу радова техничку документацију потписивања Уговора, а најкасније у року од 5 (пет) дана од дана закључења Уговора; 

2. обезбеди вршење стручног надзора у складу са важећим прописима; 

3. решењем одреди лица која ће вршити стручни надзор над извођењем свих уговорених врста радова и иста достави Извођачу радова пре увођења у посао; 

4. уведе Извођача радова у посао у присуству стручног надзора; 

5. поднесе пријаву радова надлежном органу најкасније 8 (осам) дана пре почетка извођења радова;  

6. обезбеди Извођачу радова несметан приступ градилишту; 

7. у примереном року решава све захтеве Извођача радова који су му упућени преко стручног надзора са мишљењем стручног надзора о предметном захтеву; 

8. редовно измирује обавезе према Извођачу радова у складу са Уговором; 

9. образује Комисију за примопредају радова и коначни обрачун и учествује у раду Комисије; 

10. обезбеди технички преглед објекта и употребну дозволу и активно сарађује са Комисијом за технички преглед објекта. 
Увођење извођача радова у посао 
Члан 11. 

Увођење Извођача радова у посао се врши у присуству представника Наручиоца и Извођача радова, одговорних извођача радова и стручног надзора, након испуњења следећих услова: 

· да је Наручилац предао Извођачу радова техничку документацију и грађевинску дозволу; 

· да је Наручилац предао Извођачу радова решења о именовању лица која врше стручни надзор и решење о одређивању координатора за безбедност и здравље на раду у фази извођења радова у складу са важећим прописима; 

· да је Наручилац обезбедио Извођачу радова несметан приступ градилишту; 

· да је Извођач радова предао Наручиоцу банкарску гаранцију за повраћај авансног плаћања, банкарску гаранцију за испуњење уговорних обавеза и  полисе осигурања из члана 5. и 7. овог Уговора; 

· да је Извођач радова предао Наручиоцу динамички план извођења радова и пројекат организације и технологије извођења радова; 

· да је Извођач радова предао Наручиоцу решења о именовању одговорних извођача радова и решење о именовању лица одговорног за безбедност и здравље на раду; 

· да је Извођач радова потписао и оверио пројекат за извођење и доставио Наручиоцу Извештај о прегледу техничке документације. 

О увођењу Извођача радова у посао води се записник који оверавају и потписују представници Наручиоца  и Извођача радова, одговорни извођачи радова и стручни надзор. 

Датум увођења Извођача радова у посао констатује се у грађевинском дневнику. 

Наручилац ће најмање 7 (седам) дана унапред писмено обавестити Извођача радова и стручни надзор о датуму увођења Извођача радова у посао. 
УГОВОРЕНА ВРЕДНОСТ 
Члан 12. 
Уговорена вредност радова из члана 1. овог Уговора износи _________________________ динара   без обрачунатог пореза на додату вредност, односно ______________________ динара   са обрачунатим порезома на додату вредност. 

Обвезник и стопа пореза на додату вредност се утврђује у складу са важећим Законом о порезу на додату вредност, подзаконским актима и пратећим прописима на дан испостављања привремене/окончане ситуације. 

Јединичне цене из прихваћене Понуде су фиксне и не могу се мењати услед повећања цена елемената на основу којих су одређене.  

Осим вредности радова, добара и услуга неопходних за извршење овог Уговора, цена обухвата и трошкове организације градилишта, припремних радова, помоћних материјала и опреме, осигурања и све остале зависне трошкове Извођача радова. У цену је урачуната: вредност материјала, радне снаге, механизације, средства за рад, унутрашњи и спољашњи транспорт, чување и одржавање радова, осигурање и обезбеђење одвијања несметаног кретања и саобраћаја у току радова, обезбеђење целокупних радова, материјала, грађевинске механизације, гаранције, осигурање, сви привремени радови потребни за извођење сталних радова, све таксе, накнаде, као и сви трошкови мобилизације и демобилизације градилишта, организације истог, спровођење мера безбедности и здравља на раду и заштите животне средине, градилишни прикључци, градилишне ограде и градилишне табле, прилазни путеви и платои за комуникацију и организацију грађења, режијски и сви други трошкови који се јаве током извођења радова и који су потребни за извођење и завршетак радова. Уговорене јединичне цене за материјал, инсталације и сву опрему подразумевају франко градилиште, размештено и изведено према техничкој документацији. 

НАЧИН ПЛАЋАЊА
Члан 13. 

Наручилац ће уговорену вредност радова из члана 12. овог Уговора исплатити Извођачу радова на следећи начин: 

· аванс у висини од 30% од укупно уговорене вредности без обрачунатог пореза на додату вредност, у року до 45 (четрдесетпет) дана од дана пријема: 
а) исправног авансног предрачуна и изјаве о наменском коришћењу аванса,  

б) банкарске гаранције за повраћај авансног плаћања, 

в) банкарске гаранције за испуњење уговорних обавеза и полиса осигурања; 

· 60 % по испостављеним привременим ситуацијама сачињеним на основу оверене грађевинске књиге изведених радова и јединичних цена из Понуде, потписаним од стране стручног надзора, у року до 45 (четрдесетпет) дана од дана пријема исправне привремене ситуације, уз важећу банкарску гаранцију за повраћај авансног плаћања, банкарску гаранцију за испуњење уговорних обавеза и полиса осигурања;  
· 10% по испостављеној окончаној ситуацији у року до 45 (четрдесетпет) дана од дана пријема: 
а) исправне окончане ситуације сачињене на основу оверене грађевинске књиге изведених радова и јединичних цена из Понуде, оверене од стране стручног надзора,  

б) банкарске гаранције за отклањање недостатака у гарантном року, 

в) Записника о примопредаји радова и коначном обрачуну сачињеног и потписаног од стране Комисије за примопредају радова и коначни обрачун. 

Вредност окончане ситуације не може бити мања од 10% од уговорене вредности радова. 

Плаћање ће се вршити на текући рачун Извођача радова. 

Извођач радова је дужан да након извршене уплате од стране Наручиоца, измири доспеле обавезе према подизвођачу за део радова који му је поверио.

Уколико Наручилац сва плаћања врши на текући рачун Извођачу радова, Наручилац ће од Извођача радова затражити да му у року од 60 дана од дана уплате потраживања, достави доказ и изјаву подизвођача да су његова потраживања за део радова које је извео измирена.

(последња два става ће  бити брисанa уколико Извођач радова нема ангажоване подизвођаче или у случају да се понуђач изјасни да ће вршити непосредно плаћање подизвођачу). 

Члан 14. 

Наручилац ће доспела потраживања за део уговорених радова поверених подизвођачу, вршити непосредно на текући рачун подизвођача и то у року до 45 (четpдесетпет) дана од дана пријема: 
-   испостављене исправне привремене ситуације сачињене на основу оверене грађевинске књиге изведених радова и јединичних цена из Понуде, потписаним од стране стручног надзора;

-  пријема уговорених финансијских средства обезбеђења, (важеће банкарске гаранције за повраћај авансног плаћања, важеће банкарске гаранције за испуњење уговорних обавеза и важеће уговорене полисе осигурања)
 (*Овај члан ће бити брисан уколико се понуђач изјасни да ће он вршити посредно плаћање подизвођачу).

Члан 15. 

Наручилац задржава право да смањи обим уговорених радова, о чему је дужан да у писаној форми извести Извођача радова. 

У случају када се смањи уговорени обим радова по захтеву Наручиоца, плаћање изведених радова извршиће се сразмерно њиховом обиму. 
Члан 16. 

Аванс ће се правдати по привременим ситуацијама, сразмерно проценту примљеног аванса и вредности изведених радова, с тим што је Извођач радова у обавези да у целости изврши обрачун преосталог износа примљеног аванса у привременој ситуацији која претходи издавању окончане ситуације. 

Члан 17. 

Привремене ситуације и окончану ситуацију Извођач радова испоставља на основу стварно изведених количина радова и јединичних цена датих у Понуди. 

Привремене и окончана ситуација морају бити потписане и оверене од стране стручног надзора, одговорних извођача радова, Извођача радова и Наручиоца. 

Окончану ситуацију Извођач радова подноси Наручиоцу по завршетку радова, потписаном Записнику о примопредаји радова и коначном обрачуну и достављању банкарске гаранције за отклањање недостатака у гарантном року.  

Уз привремене ситуације и окончану ситуацију, Извођач радова је обавезан да достави Наручиоцу преко стручног надзора: 

· фотокопије записника о извршеној контроли радова који су претходили изведеним радовима, а који се у каснијим фазама не могу контролисати, оверене и потписане од стране стручног надзора; 

· фотокопије листова грађевинског дневника за период за који се испоставља ситуација, потписане и оверене од стране одговорног извођача радова и стручног надзора; 

· фотокопије листова грађевинске књиге, за све уговорене и изведене позиције приказане у ситуацији, потписане и оверене од стране одговорног извођача радова и стручног надзора; 

· фотокопије одговарајућих доказа о квалитету за уграђени материјал и опрему. 

Уз сваку привремену ситуацију Извођач радова је дужан да достави динамички план са пресеком стања радова и извештај са анализом испуњења уговорених обавеза у погледу рокова усвојених динамичким планом и предлогом мера за отклањање евентуалних кашњења у реализацији из члана 9. став 3. овог Уговора. 

Уколико Извођач радова не достави привремену или окончану ситуацију са свим прилозима из овог члана, Наручилац неће извршити плаћање радова који нису исказани у комплетној достављеној документацији. 

Наручилац може оспорити привремену или окончану ситуацију делимично или у целости.  

Уколико Наручилац ситуацију оспори делимично, дужан је да исплати неспорни део ситуације. 

О разлозима оспоравања и оспореном износу Наручилац је дужан да обавести Извођача радова у року до 15 (петнаест) дана од дана пријема ситуације чији је садржај оспорен. Уколико у том року не обавести Извођача радова о својим примедбама, сматра се да нема примедби на обрачунате радове. 

РОК ЗА ИЗВОЂЕЊЕ РАДОВА 
Члан 18. 

Извођач радова се обавезује да радове који су предмет овог Уговора изведе у року од  __________ /максимално180/ календарских дана од од дана увођења Извођача радова у посао. 

Под даном завршетка радова сматра се дан када стручни надзор и Извођач радова констатују у грађевинском дневнику да су радови завршени и спремни за примопредају. 

Члан 19. 

Извођач радова је дужан да започне извршење Уговора даном увођења у посао. Уколико Извођач радова не започне извршење Уговора даном увођења у посао, Наручилац ће оставити накнадни рок до 10 (десет) дана, а уколико Извођач радова ни у накнадном року не започне извршење Уговора, Наручилац може раскинути овај Уговор, уз реализацију банкарске гаранције за испуњење уговорних обавеза, као и захтевати од Извођача радова накнаду штете до износа стварне штете. 

Члан 20. 

Извођач радова има право на продужење уговореног рока у следећим случајевима: 

· у случају прекида радова који трају дуже од 2 (два) дана, а није изазван кривицом Извођача радова;  
· ако наступе природни догађаји који имају карактер више силе (пожар, поплава, земљотрес, изузетно лоши климатски услови неуобичајени за годишње доба и место на коме се радови изводе, а који онемогућавају извођење радова и сл.);  

· ако наступе ванредни догађаји везани за одбрану земље; 

· због кашњења проузрокованих неиспуњењем уговорених обавеза Наручиоца; 

· због прекида рада изазваног актом надлежног органа, за који није одговоран Извођач радова; 

· за накнадно уговорене вишкове радова преко 10% од већ уговорених количина радова; 

· извођење додатних (непредвиђених) радова за које Извођач није знао нити је могао знати да се морају извести приликом подношења Понуде. 

Ако наступе околности из претходног става овог члана, Извођач радова их одмах уписује у грађевински дневник, а у року од 3 (три) дана од настанка узрока доставља захтев Наручиоцу за продужење уговореног рока у писаној форми, уз сагласност и мишљење стручног надзора о оправданости захтева. Наручилац је обавезан да по наведеном захтеву донесе одлуку у року од 15 (петнаест) дана од дана пријема уредног захтева. 

Захтев за продужетак рока за извршење Уговора Извођач радова може поднети Наручиоцу најкасније 15 (петнаест) дана пре истека уговореног рока из члана 18. овог Уговора.  

Изузетно, уколико Извођач радова поднесе захтев за продужење рока за извођење радова у року краћем од рока датог у претходном ставу овог члана, Наручилац ће размотрити оправданост истог и о томе благовремено обавестити Извођача радова. 

Уколико Извођач радова упути Наручиоцу захтев за продужетак рока након истека уговореног рока, такав захтев се неће разматрати. 

Уговорени рок ће бити продужен када уговорне стране сачине о томе Анекс уговора. 

Извођач радова нема право на продужење рока ако западне у доцњу са извођењем радова због околности које су настале у време када је већ био у доцњи. 

Члан 21. 

Извођач радова је дужан да одмах писмено обавести Наручиоца о околностима које онемогућавају или отежавају извођење радова, о привременом обустављању радова и о настављању радова по престанку сметњи због којих је извођење радова обустављено. 

Извођач радова може привремено обуставити радове искључиво уз сагласност стручног надзора. Извођач радова је дужан да настави извођење радова по престанку сметње због које су радови обустављени. 

Период обуставе радова се констатује у грађевинском дневнику. 

ИЗМЕНЕ ТОКОМ ТРАЈАЊА УГОВОРА
Члан 22. 

Током трајања овог Уговора, исти се може мењати, сагласном вољом обе уговорне стране, у складу са одредбама ЗЈН, без спровођења поступка јавне набавке, закључењем анекса.

Разлози за измену овог Уговора могу бити: 

1.  Исказани и оправдани вишкови и мањкови радова; 

2.  Измене у погледу набавке додатних радова, који су постали неопходни, а који нису били укључени у овај Уговор, (сагласно члану 157. ЗЈН);

3.  Измене ради оправданог продужења уговореног рока за извођење радова; 

4. Измене услед непредвиђених околности које савестан наручилац није могао предвидети, под условом да се не мења природа овог Уговора, (сагласно члану 158. ЗЈН);

5.  Оправдана промена уговорних страна, (сагласно члану 159. ЗЈН); 

6. Замене подизвођача, (сагласно члану 161. ЗЈН);

7. И у другим оправданим ситуацијама, под условом да се закључењем анекса, не врши битна измена овог Уговора, у смислу члана 154. ЗЈН.  

У свим наведеним ситуацијама из претходног става овог члана, поступак за измену Уговора је исти. Уговорна страна која уочи неки од наведених разлога за измену Уговора, дужна је да о томе одмах писмено обавести другу уговорну страну и стручни надзор.

Стручни надзор је дужан да сачини писмено образложење о оправданости разлога за измену Уговора, уколико је за предметну измену надлежан, и да своје стручно мишљење достави уговорним странама.

Члан 23.

Извођач радова и стручни надзор нису овлашћени да мењају овај Уговор, нити да доносе одлуке о било ком питању, које има за последицу измену овог Уговора.  

Наручилац неће платити испостављену ситуацију која је изведена мимо одредби овог Уговора. 

Вишкови и мањкови радова

Члан 24.

Уколико се током извођења радова у уговореном року за извођење истих, укаже потреба за изменом овог Уговора, из разлога наведеног у члану 22. став 2 тачка 1 - исказани вишкови и мањкови радова, Извођач радова је дужан да достави стручном надзору Преглед истих, по позицијама, количинама и уговореним јединичним ценама из Понуде. 

Стручни надзор је дужан, да најкасније у року од 10 дана, од дана пријема наведеног Прегледа из претходног става овог члана, провери истинитост, основаност и оправданост свих навода из истог; Сачини писмено образложење за сваку исказану позицију; Достави своје стручно Мишљење Наручиоцу о основаности за измену овог Уговора.

Уколико Наручилац прихвати Мишљење стручног надзора, извршиће измену овог Уговора, закључењем анекса.  

Уколико се изменом овог Уговора повећава уговорена вредност истог, Извођач радова је дужан да у року од 7  дана, од дана закључења анекса, преда Наручиоцу уговорену банкарску гаранцију за испуњење уговорних обавеза, која одговара новоуговореној вредности Уговора. 
Додатни радови

Члан 25.

Уколико се током извођења радова у уговореном року за извођење истих, укаже потреба за изменом овог Уговора, из разлога наведеног у члану 22. став 2 тачка 2 - ради набавке додатних радова, који су постали неопходни, а који нису били укључени у овај Уговор, (сагласно члану 157. ЗЈН), Извођач радова је дужан да одмах по уоченој потреби за извођењем додатних радова, тј. пре извршења истих, достави стручном надзору Захтев,  који мора да садржи:

1.   Образложење за основаност и неопходност извођења додатних радова;

2.  Преглед додатних радова по позицијама и количинама;

Стручни надзор је дужан, да у року од 10 дана од дана пријема наведеног Захтева из претходног става овог члана, провери истинитост, основаност, оправданост и неопходност свих навода из истог; Сачини писмено образложење за сваку исказану позицију; Достави своје стручно Мишљење Наручиоцу о основаности за уговарање додатних радова.

Уколико Наручилац прихвати Мишљење стручног надзора, дужан је да прибави предмер и предрачун за додатне радове.

Уколико Наручилац прихвати Мишљење стручног надзора, извршиће измену овог Уговора, закључењем анекса.  

Извођач радова је дужан да у року од 7  дана, од дана закључења анекса, преда Наручиоцу уговорену банкарску гаранцију за испуњење уговорних обавеза, која одговара новоуговореној вредности овог Уговора. 

Члан 26.

Извођач радова је дужан да приступи извођењу хитних додатних радова и пре закључења анекса овом Уговору, уз претходну сагласност стручног надзора, уколико је њихово извођење нужно за стабилност објекта или за спречавање наступања веће материјалне штете, а изазвани су ванредним и неочекиваним догађајима, који се нису могли предвидети у току израде техничке документације.

Извођач радова и стручни надзор дужни су да, одмах по наступању ванредних и неочекиваних догађаја, усмено обавесте Наручиоца а писмено у року од 24 сата.  

По добијању обавештења од стране Извођача радова и стручног надзора,  Наручилац ће или обуставити радове, или уколико сматра да је то неопходно, закључити анекс Уговора.

Уколико Наручилац обустави радове и не прихвати закључење анекса Уговора, дужан је да плати Извођачу радова оне радове које је већ извео, а Извођач радова је дужан да већ изведене радове заштити од пропадања, предузимањем само мера заштите које су нужне, настојећи да трошкови у вези са тим буду што мањи. 

Непредвиђене околности

Члан 27.

Уколико се током извршења овог Уговора укаже потреба за изменом истог, из разлога непредвиђених околности које савестан наручилац није могао предвидети, под условом да се не мења природа овог Уговора, (сагласно члану 158. ЗЈН), уговорне стране могу сагласном вољом извршити измену Уговора закључењем анекса.

Промењене околности могу имати за последицу и раскид овог Уговора, уколико се уговорне стране о свему не сагласе. 

УГОВОРНА КАЗНА 
Члан 28. 

Ако Извођач радова не изврши уговорене обавезе у уговореном року из члана 18. овог Уговора својом кривицом, обавезан је да плати Наручиоцу уговорну казну у висини од 3‰ од укупно уговорене вредности за сваки дан закашњења, с тим што износ тако одређене уговорне казне не може бити већи од 10% од укупно уговорене вредности. 

Окончана ситуација се трајно умањује за износ обрачунате уговорне казне. 

Уколико из неоправданих разлога Извођач радова прекине са извођењем радова или одустане од даљег рада, Наручилац има право да раскине овај Уговор уз реализацију банкарске гаранције за испуњење уговорних обавеза, као и да захтева од Извођача радова накнаду штете до износа стварне штете. 

ГАРАНТНИ РОК
Члан 29. 

Гарантни рок за изведене радове који су предмет овог Уговора износи __________ године (минимум 2 године) рачунајући од дана примопредаје изведених радова.  

За материјал и опрему које уграђује Извођач радова важи гарантни рок у складу са посебним прописом или гаранцијом произвођача. 

Извођач радова је обавезан да приликом примопредаје радова Наручиоцу преда писане гаранције произвођача за уграђени материјал и опрему заједно са упутствима за њихову употребу што се констатује у Записнику о примопредаји радова и коначном обрачуну. 

Члан 30. 

Извођач радова је дужан да у току гарантног рока, на први писмени позив Наручиоца, отклони о свом трошку све недостатке који се односе на уговорени квалитет изведених радова и уграђених материјала и опреме, а који нису настали неправилном употребом, као и сва оштећења проузрокована овим недостацима.  

Ако Извођач радова не приступи извршењу своје обавезе из претходног става по пријему писменог позива од стране Наручиоца и не изврши ту обавезу у року датом у позиву, Наручилац је овлашћен да за отклањање недостатака ангажује друго правно или физичко лице, на терет Извођача радова, наплатом банкарске гаранције за отклањање недостатака у гарантном року. 

Уколико банкарска гаранција за отклањање недостатака у гарантном року не покрива у потпуности трошкове настале поводом отклањања недостатака из става 1. овог члана, Наручилац има право да од Извођача радова тражи накнаду штете.

За штету и неисправности које настану услед деловања више силе, Извођач радова не сноси одговорност.

КВАЛИТЕТ ИЗВЕДЕНИХ РАДОВА
Члан 31.

Извођач радова је дужан да уграђује материјале и опрему који одговарају прописаним техничким, безбедносним и другим захтевима и који поседују одговарајуће исправе о усаглашености. 

За укупно уграђени материјал и опрему Извођач радова мора да има одговарајуће доказе о квалитету који се захтевају према важећим прописима и мерама за ову врсту објеката у складу са техничком документацијом. 

Извођач радова је обавезан да о свом трошку обезбеди сва потребна испитивања материјала и опреме, као и контролу њиховог квалитета од стране одговарајућих контролних тела, односно тела за оцењивање усаглашености која су акредитована или именована у складу са посебним прописима. 

Уколико Наручилац и стручни надзор утврде да употребљени материјал не одговара техничким прописима и стандардима квалитета, они га могу одбити и забранити његову употребу. У случају спора меродаван је налаз одговарајућег контролног или другог тела из става 3. овог члана. 

Извођач радова је дужан да о свом трошку обави сва евентуална додатна испитивања материјала и контролу квалитета, уколико за тим постоји оправдана потреба. 

Извођач радова је одговоран за сву штету уколико употреби материјал и опрему која не одговара захтевима квалитета. 

Извођач радова се не ослобађа одговорности ако је штета настала због тога што је при извођењу одређених радова поступао по захтевима Наручиоца. 

У случају да је због употребе неквалитетног материјала угрожена безбедност и функционалност објекта, Наручилац има право да захтева од Извођача радова, а Извођач радова је дужан да прихвати да поруши изведене радове и да их о свом трошку поново изведе у складу са техничком документацијом и овим Уговором. Уколико Извођач радова у одређеном року то не учини, Наручилац има право да ангажује друго лице на терет Извођача радова. 

ПРИМОПРЕДАЈА ИЗВЕДЕНИХ РАДОВА
Члан 32. 

Комисију за примопредају радова и коначни обрачун формира Наручилац.  

Комисију чине представници Наручиоца и Извођача радова, стручни надзор и одговорни извођачи радова. 

Комисија ће у року од 7 (седам) дана од дана обавештења Извођача радова да су радови завршени приступити изради Записника о примопредаји радова и записника о коначном обрачуну. 

Члан 33. 

Примопредају и коначни обрачун изведених радова врши Комисија за примопредају радова и коначни обрачун у две фазе: 

I фаза - примопредаја свих изведених радова и документације у складу са важећим законом и релевантним подзаконским актима (техничка документација, грађевинска дозвола, грађевински дневник, грађевинска књига, динамички план, докази о квалитету уграђених материјала и опреме и остала документа од важности за период извођења радова). У току примопредаје, Комисија формира Записник о примопредаји радови, који потписују сви чланови Комисије; 

II фаза - израда коначног обрачуна за изведене радове на бази стварно изведених количина радова оверених у грађевинској књизи од стране стручног надзора и усвојених јединичних цена из Понуде, као саставног дела јединственог Записника о примопредаји радова и коначном обрачуну, који потписују сви чланови Комисије. 

Уколико Комисија за примопредају радова у коначном обрачуну констатује примедбе на изведене радове, Извођач радова је у обавези да их отклони у року који предложи Комисија. 

Уколико Извођач радова у остављеном року не поступи по примедбама Комисије за примопредају радова и коначни обрачун, Наручилац може извршити наплату банкарске гаранције за испуњење уговорних обавеза. 

ТЕХНИЧКИ ПРЕГЛЕД ОБЈЕКТА
Члан 34. 

Наручилац обезбеђује технички преглед објекта у складу са важећим законом и подзаконским актима. 

Наручилац и Извођач радова су дужни да Комисији за технички преглед објекта обезбеде сву потребну документацију. 

Уколико Комисија за технички преглед објекта у свом извештају констатује примедбе на изведене радове, Извођач радова је у обавези да их отклони у року који предложи Комисија. 

Уколико Извођач радова у остављеном року не поступи по примедбама Комисије за технички преглед објекта, Наручилац ће ангажовањем трећих лица отклонити недостатке о трошку Извођача радова. 

РАСКИД УГОВОРА
Члан 35. 

Наручилац има право на једностран раскид Уговора у следећим случајевима:

1. ако Извођач радова не започне извршење Уговора најкасније до 10 (десет) дана од дана увођења у посао;

2. ако Извођач радова касни са извршењем овог Уговора, не придржава се усвојеног динамичког плана и не предузима никакве радње да отклони узроке  за кашњење;

3. ако Извођач радова не изводи радове у складу са техничком документацијом;

4. ако Извођач радова неквалитетно изводи радове;

5. ако Извођач радова не поступа по налозима стручног органа у оквиру његових овлашћења;

6. ако Извођач радова из неоправданих разлога прекине извођење радова, или ако одустане од даљег рада;

7. ако Извођач радова не достави банкарску гаранцију за повраћај авансног плаћања и банкарску гаранцију за испуњење уговорних обавеза у уговореном року.

8. ако Извођач радова из неоправданих разлога прекине са извођењем радова или одустане од истих. 
У случају једностраног раскида уговора Наручилац има право да за предметне радове ангажује другог извођача и активира банкарску гаранцију за повраћај авансног плаћања и банкарску гаранцију за испуњење уговорних обавеза.

Извођач радова је у наведеном случају обавезан да надокнади Наручиоцу и штету, која представља разлику између цене предметних радова по овом Уговору и цене радова новог извођача за те радове.

Извођач радова има право на једностран раскид Уговора уколико Наручилац не извршава своје уговорене обавезе, сагласно одредбама овог Уговора.

Члан 36.

Уговор се раскида писаном изјавом која се доставља другој уговорној страни са отказним роком од 15 (петнаест) дана од дана достављања изјаве. Изјава мора да садржи основ за раскид Уговора. 

Члан 37. 

Сву штету која настане раскидом Уговора о извођењу радова сноси она уговорна страна која је својим поступцима или разлозима довела до раскида Уговора. 

Члан 38. 

У случају раскида Уговора, Извођач радова је дужан да изведене радове обезбеди од пропадања, као и да Наручиоцу преда пројекат изведеног објекта и пресек изведених радова до дана раскида Уговора. На основу пресека изведених радова, усаглашеног од стране Наручиоца и Извођача радова, сачиниће се споразум о међусобним потраживањима. 

Трошкове сноси уговорна страна која је одговорна за раскид Уговора. 

ПРОМЕНА ПОДАТАКА 
Члан 39. 

Извођач радова је дужан да без одлагања писмено обавести Наручиоца о било којој промени података, односно промени у вези са испуњеношћу услова из поступка јавне набавке на основу којег је закључен овај Уговор, а која наступи током важења овог Уговора и да је документује на прописан начин. 
ЗАВРШНЕ ОДРЕДБЕ 
Члан 40. 

Уговорне стране су сагласне да ће све спорове, који настану у извршењу овог Уговора, решавати споразумно, а уколико то не буде могуће, спор ће се решити пред стварно и месно надлежним Судом. 

За све што није предвиђено овим Уговором, уговорне стране су сагласне да ће се применити одговарајуће одредбе Закона о јавним набавкама, Закона о планирању и изградњи, Закона о облигационим односима и подзаконских аката које регулишу област која чини предмет јавне набавке, као и важеће Посебне узансе о грађењу. 

Члан 41. 

Овај уговор закључен је у 4 истоветнa примерка, од којих Наручилац задржава 2 примерка, а Извођач радова 2 примерка. 

Овај Уговор ступа на снагу даном потписивања обе уговорне стране и предајом средстава финансијског обезбеђења. 
Уговор се закључује до рока испуњења свих уговорних обавеза.

